Oficiālais Vēstnesis L 040 , 13/02/1988 Lpp. 0025 - 0027

Speciālizdevums somu valodā: Nodaļa 3 Sējums 26 Lpp. 0040

Speciālizdevums zviedru valodā: Nodaļa 3 Sējums 26 Lpp. 0040



Komisijas Regula (EEK) Nr. 411/88 (1988. gada 12. februāris) par metodi un procentu likmi, kas izmantojama tādu intervences pasākumu finansēšanas izmaksu aprēķinos, kuri ietver iepirkšanu, uzglabāšanu un izmantošanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa [1] kurā jaunākie grozījumi izdarīti ar Regulu (EEK) Nr. 2095/87 [2], un jo īpaši tās 5. pantu, tā kā noteikumi attiecībā uz tādu intervences pasākumu finansēšanas izmaksu aprēķiniem, kas ietver iepirkšanu, uzglabāšanu un izmantošanu, kuri sākotnēji bija noteikti ar Komisijas Regulu (EEK) Nr. 467/77 [3], kurā jaunākie grozījumi izdarīti ar Regulu (EEK) Nr. 331/87 [4], kopš to pieņemšanas ir vairākas reizes grozīti; tā kā, ņemot vērā to skaitu, sarežģītību un izkliedētību dažādos Eiropas Kopienu Oficiālā Vēstneša numuros, attiecīgos tekstus ir grūti lietot un tiem tāpēc trūkst skaidrības, kam būtu jābūt visu likumu būtiskai iezīmei; tā kā tādēļ tie būtu jākonsolidē; tā kā atbilstīgi Regulas (EEK) Nr. 1883/78 4. panta 1. punktam katrai dalībvalstij un katram finanšu gadam tiek sastādīts pārskats, kas parāda attiecīgo intervences aģentūru ciestos neto zaudējumus; tā kā šie pārskati ietver finansēšanas izmaksas, kuras jāaprēķina ar tādu metodi un ar tādu procentu likmi, kas ir paredzēta 13. pantā Padomes Regulā (EEK) Nr. 729/70 [5], kurā jaunākie grozījumi izdarīti ar Regulu (EEK) Nr. 3769/85 [6]; tā kā finansēšanas izmaksas būtu jāaprēķina saskaņā ar metodi, kas ņem vērā uzkrājumu lielumu, dažādos veidus, kādos preces piedāvā intervencei, preču vērtības zudumu noliktavā kopš finanšu gada sākuma, kā arī produktu intervences cenu izmaiņas finanšu gada laikā; tā kā šai metodei vajadzētu būt viegli piemērojamai; tā kā procentu likmei jāatspoguļo Kopienā dominējošā kredītprocentu likme; tā kā, lai nodrošinātu, ka Kopienas budžeta īstenošana turpinās atbilstīgos apstākļos, Regula (EEK) Nr. 1883/78 pilnvaro Komisiju noteikt vienādu procentu likmi zemākā līmenī par tās tipisko līmeni 1986., 1987. un 1988. budžeta gadā; tā kā budžeta gads šim izdevumu tipam ietver izdevumus materiālajām darbībām no iepriekšējā gada 1. oktobra līdz 30. septembrim; tā kā šajos apstākļos procentu likme ir samazināta līdz 7 %; tā kā Regulas (EEK) Nr. 1883/78 5. panta otrā daļa pilnvaro Komisiju noteikt vienādu procentu likmi zemākā līmenī dalībvalstīm, kuru procentu likmes ir zemākas par tām, kas rodas, finansēšanas izmaksu aprēķiniem piemērojot vienotas procentu likmes; tā kā 7 % vienotā procentu likme ir noteikta kopš 1985. gada 1. decembra; tā kā, salīdzinājumā ar situāciju 1985. gadā, 1986. gadā procentu likmes divās dalībvalstīs nokritās zem vienotās procentu likmes; tā kā būtu jānosaka īpaša procentu likme piemērošanai šajās dalībvalstīs; tā kā Padomes Regulas (EEK) Nr. 1883/78 7. pants paredz, ka gadījumā, ja uzglabāšanas rezultātā attiecīgo produktu vērtība zūd, tā rezultātā radušās finansiālās sekas reģistrē un ņem vērā brīdī, kad tos iekļauj intervencē; tā kā tādējādi tiek mainīts pamats finansēšanas izmaksu aprēķiniem, kurus izmanto, nosakot intervences aģentūru neto zaudējumus; tā kā atbilstīgais vērtības zudums tādēļ jāņem vērā, aprēķinot vidējo produkta vērtību tonnā; tā kā atbilstīgi noteikumiem, kas reglamentē tirgus kopīgās organizācijas, var paredzēt maksājumu veikšanu par intervences aģentūras iepirkto produktu tikai pēc zināma laika; tā kā procentu izmaksu aprēķināšanas metode tādēļ būtu jāpielāgo, lai ņemtu vērā maksājuma laikposmu, ja tas noteikumos ir noteikts; tā kā, ja maksājumu par intervences aģentūras iepirkto produktu veic pēc zināma laika, jāsamazina procentu izmaksu aprēķināšanai izmantotie daudzumi; tā kā ir atklājies, ka maksājuma laikposmu pagarināšanas dēļ un ievērojamas iepirkšanas dēļ noteiktās nozarēs gada beigās šis samazinājums var radīt negatīvu rezultātu; tā kā noteikumi, kas reglamentē kopējās tirgus organizācijas, vai Kopienas uzaicinājumi piedalīties konkursos, kas reglamentē lauksaimniecības produktu pārdošanu valsts intervencē, var paredzēt šādu produktu pircējam laiku, kurā pēc samaksāšanas tie ir jāizved; tā kā metode procentu izmaksu aprēķināšanai būtu jāgroza, lai ņemtu vērā šo izvešanas laiku; tā kā sakarā ar ārkārtīgi augstu dažu lauksaimniecības produktu uzkrājumu līmeni intervences noliktavās Komisija ir noteiktos gadījumos paredzējusi laikposmu, kurā var izdarīt maksājumu pēc tam, kad pircējs produktu ir izvedis no noliktavas; tā kā tāpēc kā ārkārtas pasākumu vajadzētu piemērot metodi procentu izmaksu aprēķināšanai attiecīgajai pārdošanai, lai ņemtu vērā šo maksājuma laikposmu; tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants 1. Padomes Regulas (EEK) Nr. 3247/81 [7] 1. panta 1. punkta b) apakšpunktā minētās procentu izmaksas aprēķina, likmi, kas noteikta šīs regulas 3. pantā un 4. panta 2. punktā, piemērojot vidējai tā produkta vērtībai tonnā, kurš ir pakļauts intervencei, un reizinot iegūto skaitli ar vidējo uzkrājumu attiecīgajā finanšu gadā. 2. Vidējo produkta vērtību tonnā aprēķina, dalot finanšu gada pirmajā dienā noliktavā esošo produktu vērtības summu un šā gada laikā iepirkto produktu vērtības summu ar finanšu gada pirmajā dienā noliktavā esošo produktu daudzumu un finanšu gada laikā iepirkto produktu daudzumu. 3. Vidējo uzkrājumu finanšu gadā aprēķina, pievienojot kopējos uzkrājumus katra mēneša sākumā kopējiem uzkrājumiem mēneša beigās un dalot šādi iegūto kopsummu ar divkāršu mēnešu skaitu finanšu gadā. 2. pants 1. Ja vērtības zuduma koeficients produktam ir noteikts atbilstīgi Regulas (EEK) Nr. 1883/78 7. pantam, finanšu gadā iepirkto produktu vērtību aprēķina, iepirkšanas cenu reizinot ar šo koeficientu. Produktiem, kuriem vērtības samazināšanās ir noteikta atbilstīgi Regulas (EEK) Nr. 1883/78 8. panta otrajam apakšpunktam, vidējo uzkrājumu aprēķinu veic pirms datuma, kad stājas spēkā katra vērtības samazināšanās, kas ņemta vērā saistībā ar vidējo vērtību. 2. Ja noteikumos, kas reglamentē tirgus kopīgās organizācijas, paredzēts, ka maksājumu par intervences aģentūras iepirktu produktu nevar veikt, kamēr nav pagājis vismaz viens mēnesis pēc sūtījuma saņemšanas, saskaņā ar 3. punktu aprēķināto vidējo uzkrājumu samazina par šādā aprēķinā iegūtu daudzumu: 12 Q = finanšu gada laikā iepirktie daudzumi, N = minimālā maksājuma laika mēnešu skaits. Šajā aprēķinā par maksājuma laiku uzskata noteikumos paredzēto minimālo laikposmu. Uzskata, ka mēnesis sastāv no 30 dienām. Daļu mēneša, kas pārsniedz 15 dienas, uzskata par veselu mēnesi; daļu mēneša, kas ir vienāda ar 15 dienām vai mazāka, šajā aprēķinā neņem vērā. Ja gada beigu vidējā uzkrājuma aprēķins pēc pirmajā daļā minētās atņemšanas dod negatīvu rezultātu, šo summu atņem no vidējā uzkrājuma, kas aprēķināts nākamajam finanšu gadam. 3. Ja attiecībā uz intervences aģentūru veiktu produktu pārdošanu noteikumi, kas reglamentē tirgus kopīgās organizācijas, vai paziņojumi par uzaicinājumu piedalīties konkursos paredz šādu produktu pircējam laiku, kurā pēc samaksāšanas tie ir jāizved, un ja šis laikposms pārsniedz 30 dienas, finansēšanas izmaksas, kas aprēķinātas saskaņā ar iepriekšējiem punktiem, samazina par šādā aprēķinā iegūtu summu: 365 V = pircēja samaksātā summa, J = dienu skaits no maksājuma saņemšanas līdz produkta izvešanai mīnus 30, i = 3. pantā noteiktā procentu likme. 4. Attiecībā uz intervences aģentūru veiktu lauksaimniecības produktu pārdošanu, kas pamatojas uz īpašām Kopienas regulām, ja patiesais maksājuma laikposms pēc šādu produktu izvešanas pārsniedz 30 dienas, finansēšanas izmaksas, kas aprēķinātas saskaņā ar iepriekšējiem punktiem, palielina par šādā aprēķinā iegūtu summu: 365 M = summa, kas pircējam jāsamaksā, D = dienu skaits no produkta izvešanas līdz maksājuma saņemšanai mīnus 30, i = 3. pantā noteiktā procentu likme. 3. pants Regulas (EEK) Nr. 1883/78 5. pantā minētā procentu likme ir 7 %. 4. pants 1. Ja procentu likme, ko uztur kāda dalībvalsts, vismaz sešus mēnešus ir zemāka nekā vienotā Kopienai noteiktā procentu likme, šai dalībvalstij nosaka īpašu procentu likmi. 2. Laikposmā, kas sākas 1986. gada 1. decembrī, īpašā procentu likme ir: - 6 % Vācijai, - 6 % Nīderlandei. 5. pants Ar šo tiek atcelta Regula (EEK) Nr. 467/77. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 12. februārī Komisijas vārdā — priekšsēdētāja vietnieks Frans Andriessen [1] OV L 216, 5.8.1978., 1. lpp. [2] OV L 196, 17.7.1987. [3] OV L 62, 8.3.1977., 9. lpp., [4] OV L 32, 3.2.1987., 10. lpp. [5] OV L 94, 28.4.1970., 13. lpp., [6] OV L 362, 31.12.1985., 17. lpp. [7] OV L 327, 14.11.1981., 1. lpp. --------------------------------------------------